VLÁDA SLOVENSKEJ REPUBLIKY

( N á v r h )

UZNESENIE

VLÁDY SLOVENSKEJ REPUBLIKY

k návrhu 

na uzavretie Dodatkového protokolu k Dohovoru o ochrane jednotlivcov pri automatizovanom spracovaní osobných údajov týkajúceho sa orgánov dozoru a cezhraničných tokov údajov

Číslo uznesenia:

Zo dňa:				

Predkladateľ	podpredseda vlády SR pre ľudské a menšinové práva a regionálny rozvoj Pál Csáky
			splnomocnenec na ochranu osobných údajov v informačných systémoch Pavol Husár

Podnet:                  iniciatívny návrh
                                                          
Stupeň utajenia:    

								

VLÁDA SLOVENSKEJ REPUBLIKY

Vláda

A.	súhlasí

A.1. s uzavretím Dodatkového protokolu k Dohovoru o ochrane jednotlivcov pri automatizovanom 
spracovaní osobných údajov č. 108 týkajúceho sa orgánov dozoru a cezhraničných tokov údajov (ďalej len „protokol“)  podľa predloženého návrhu,

A.2. s tým, že jej protokol nebude po podpise znovu predložený,  

B. odporúča

            prezidentovi Slovenskej republiky

            B.1. splnomocniť ministra zahraničných vecí SR a ako alternáta stáleho predstaviteľa Slovenskej republiky pri Rade Európy v Štrasburgu na podpis protokolu s výhradou ratifikácie,

B.2. ratifikovať podpísaný protokol po vyslovení súhlasu Národnou radou Slovenskej republiky,

Národnej rade Slovenskej republiky

B.3. rozhodnúť, že ide o zmluvu podľa článku 7 ods. 5 Ústavy SR a táto zmluva má prednosť pred zákonom, 
             
C.  poveruje
	
              predsedu vlády  

C.1. predložiť protokol po jeho podpise na vyslovenie súhlasu Národnej rade Slovenskej republiky,

            podpredsedu vlády Slovenskej republiky pre ľudské a menšinové práva a regionálny rozvoj  

            C.2. odôvodniť návrh na ratifikáciu  protokolu v Národnej rade Slovenskej republiky,

D. ukladá

ministrovi zahraničných vecí

D.1. vykonať príslušné ratifikačné opatrenia,

D.2. zabezpečiť vyhlásenie protokolu v Zbierke zákonov Slovenskej republiky, 

podpredsedovi vlády Slovenskej republiky pre ľudské a menšinové práva a regionálny rozvoj 
splnomocnencovi na ochranu osobných údajov 

D.3. zabezpečiť vykonávanie protokolu po nadobudnutí jeho platnosti pre Slovenskú republiku.

Vykonajú: 

predseda vlády, 
                	podpredseda vlády pre ľudské a menšinové práva a regionálny rozvoj,
               	minister zahraničných vecí,
                	splnomocnenec na ochranu osobných údajov v informačných systémoch.

Na vedomie:

		Kancelária prezidenta Slovenskej republiky,
		Kancelária predsedu Národnej rady Slovenskej republiky.